recursal/SuperWikiNEXT-32B huggingface dataset:
நைலான் கயிறு யுக்தி
-------------------

நைலான் கயிறு யுக்தி என்பது படிமுறை வளா்ச்சி பலபடியாக்கல் வினையின் சில அடிப்படை வேதியியல் கொள்கைகளை விளக்கும் ஒருஅறிவியல்பூா்வமான செய்துகாட்டல் ஆகும். இது மாணவா்களுக்கும் இதர பாா்வையாளா்களுக்கும் செயற்கை பலபடி தயாாித்தலில் ஒரு கைதோ்ந்த செய்துகாட்டல் அனுபவத்தை அளிக்கிறது.

நைலான் கயிறு யுக்தி.
நைலான் கயிறு யுக்தியில் பொதுவாக அலிபாட்டிக் டை அமீனின் நீா்கரைசலும், அலிபாட்டிக் டை அமில குளோரைடு கரைசலும் (நீாில் கரையாத ஒரு கரைப்பானில் உருவாக்கப்பட்ட கரைசலோடு) நைலான் வகையான ஒரு செயற்கை பாலியமைடினைத் தருமாறு பயன்படுத்தப்படுகிறது. பொதுவாக நைலான் 610 பயன்படுத்தப்படுகிறது. இதில் ஹெக்சாமெத்திலின் டை அமீனானது 0.40 மோல்கள்/ டெசிலிட்டா் செறிவு உடைய நீாில் கரைக்கப்படுகிறது. செபக்காயில் குளோரைடும் சைக்ளோ ஹெக்சேன் (0.15 மோல்கள்/ டெசிலிட்டா் -செறிவு உடைய) சோ்ந்த கரைசலானது நீா் கரைசலின் மேல் பரப்பிவிடப்படுகிறது. இந்த வினையானது கண்ணாடி குடுவையில் நிகழ்த்தப்படுகிறது. நைலான் 610 பலபடியானது நீா் மற்றும் சைக்ளோஹைக்சேன் படலத்திற்கிடையில் ஒரு நெகிழ்வான படலமாக உருவாகும் வண்ணம் இந்த கரைசலானது கிளரப்படவில்லை. இது ஒரு இடைமுகபலபடி வினையாகும். சோதனையாளா், பலபடி படலமானது கயிறு அல்லது இழை வடிவில் கிடைத்திடுமாறு சோதனைக் கலனின் மேல் உள்ள ஒரு சுழலும் கம்பியின் மேல் சேகாிக்கிறாா். இவ்வாறு நீா் மற்றும் சைக்ளோ ஹெக்சேன் படலத்திற்கிடையில் பலபடி உருவாக உருவாக சுழலும் கம்பியின் மேல் தொடா்ச்சியான கயிறாக சேகாிக்கப்படுகிறது. நைலான் 66 என்ற பலபடியும் இவ்வாறே ஆய்வகத்தில் உருவாக்கப்படுகிறது.

இந்த நைலான் கயிறு யுக்தியானது அமொிக்க வேதியியலா் ஸ்டீபனிவோலெக் என்பவரால் அறிவியல் நிரூபனமாக உருவாக்கப்பட்டது.

### சான்றுகள்:

1.MacRitchie, F. (1969). "Mechanism of interfacial polymerization". Transactions of the Faraday Society. 65: 2503. doi:10.1039/TF9696502503.
2.Lister, Ted (1995). Classic Chemistry Demonstrations (PDF). London: The Royal Society of Chemistry. p. 159. ISBN 1 870 343 387. Retrieved 3 January 2015.
3. Morgan, Paul W.; Kwolek, Stephanie L. (April 1959). "The nylon rope trick: Demonstration of condensation polymerization". J. Chem. Educ. 36 (4): 182. doi:10.1021/ed036p182.

.
.
| *இடுப்பெலும்பு* |
| --- |
|  |
| Left hip-joint, opened by removing the floor of the acetabulum from within the pelvis. |
|  |
| Plan of ossification of the hip bone. |
|
| இலத்தீன் | *os coxae/os ilium* |
| கிரேயின் | *subject #57 231* |
|
|
|
|
|
|
|
|

**இடுப்பெலும்பு** என்பது ஒழுங்கற்ற உருவம் கொண்ட, பெரிய, தட்டையான அமைப்புடைய, இடுப்பு வளையத்தை உருவாக்கும் எலும்புகளில் மிக முக்கியமான எலும்பாகும். இடுப்பு வளையத்தில் பக்கத்திற்கொன்றாக இரு இடுப்பெலும்புகள் காணப்படும். இவை முள்ளந்தண்டு நிரலை, தொடையெலும்புடன் இணைக்கும். தொடையெலும்புடன் இணைவதற்கான முக்கியமான ஒரு மூட்டு அமைப்பைக் கொண்டிருக்கும்.

வடிவமைப்பு
----------

இடுப்பெலும்பானது ஆரம்பத்தில், பூப்படைவதற்கு முன்னர் புடைதாங்கி (ilium), நாரியம் (ischium), பூப்பென்பு (pubic bone) என்ற மூன்று எலும்புகளால் ஆக்கப்பட்டிருக்கும். பின்னர் முதிர்ச்சியடைகையில் மூன்றும் இணைந்து ஒரு தனியெலும்பாக மாற்றமடையும்.
இரு பக்கங்களிலுமுள்ள இடுப்பெலும்புகள் இரண்டும் முன்புறமாக ஒரு கசியிழையத்துடன் ஒட்டிக் காணப்படும். இடுப்பெலும்பின் ஒட்டும்பகுதி பூப்பென்புப் பகுதியாக இருப்பதனால் இந்தக் கசியிழையம் பூப்பென்பொட்டு (Pubic symphysis) என அழைக்கப்படுகின்றது. இரு இடுப்பெலும்புகளும் பின் புறமாக திருவெலும்புடன் பக்கத்திற்கொன்றாக இணைந்திருப்பதனால், இந்த எலும்புகள் அனைத்தும் இணைந்து ஒரு முழுமையான வளையத்தை (Pelviv ring) உருவாக்கும். இதனால் இடுப்புப் பகுதியில் ஒரு வாயகன்ற, ஆழமற்ற கொள்கலன் (பாத்திரம்) வடிவில் இந்த இடுப்புப்பகுதி அமைந்திருக்கும். இங்கு ஏற்படும் குழி இடுப்புக்குழி எனப்படும்.

இடுப்பெலும்பின் வெளிப்புறமாக ஒரு கிண்ணக்குழி போன்ற அமைப்பு காணப்படும். இது தொடையெலும்பின் மூட்டு பொருந்துவதற்கான கிண்ணக்குழியாக இருக்கும். இதனால் இது **இடுப்பெலும்பு கிண்ணக்குழி** (Acetabulum) எனப்படும். மேலும் நாரியமும், பூப்பென்பும் தமது இரு முடிவுகளிலும் இணைவதனால், நடுவில் ஒரு துளையை உருவாக்கும். இந்தத் துளை **நெருங்கற்குடையம் அல்லது இடுப்புக்குழி துளை** (Obturator foramen) எனப்படும்.

மேலதிக படங்கள்
--------------

* வலது இடுப்பெலும்பு (வெளிப்புறம்).வலது இடுப்பெலும்பு (வெளிப்புறம்).
* வலது இடுப்பெலும்பு (உட்புறம்).வலது இடுப்பெலும்பு (உட்புறம்).
* இடுப்பு வளையம்இடுப்பு வளையம்
**சிக்கபானவாரா** (Chikkabanavara) என்பது இந்தியாவின் கர்நாடகா மாநிலம் பெங்களூருவில் புறநகரில் உள்ள ஒரு சிற்றூர் ஆகும்.   இது கர்நாடகத்தின் பெங்களூர் நகர மாவட்டத்தின் பெங்களூர் வடக்கு வட்டதில் அமைந்துள்ளது. இது பெங்களூரில் எஞ்சியிருக்கும் பழமையான ஏரிகளில் ஒன்றைக் கொண்டிருக்கிறது. இந்த ஏரி பெங்களூர்-தும்கூர் தொடருந்து பாதையில் சிக்கபானவாரா தொடருந்து நிலையத்திலிருந்து வடக்ககே 1.5 கிமீ தொலைவில் அமைந்துள்ளது.

மக்கள்தொகையியல்
---------------

2001[update] இந்திய மக்கள் தொகை கணக்கெடுப்பின்படி, சின்னபானவாரத்தின் மக்கள் தொகை 5209 ஆகும். இவர்களில் ஆண்களின் எண்ணிக்கை 2640 என்றும், பெண்களின் எண்ணிக்கை 2589 என்றும் உள்ளது.

போக்குவரத்து
------------

### பேருந்து

பெங்களூர் மாநகர போக்குவரத்துக் கழகமானது இங்கிருந்து மெஜஸ்டிக், ஆர். கே மார்க்கெட் ஆகிய இடங்களுக்கு 250,253,254,248 ஆகிய எண் பேருந்துகளையும், கெங்கேரிக்கு - 502H எண் பேருந்தையும், கிருஷ்ணராஜபுரத்துக்கு (ஆர்.கே. புரம்) 502A, 507C எண் பேருந்துகளையும். பீன்யா, ஜலஹள்ளி ஆகியவற்றுக்கு 250,250AB, 220AC, எண் பேருந்துகளையும், விஜய்நகர் நோக்கி 250AC எண் பேருந்தையும் இயக்குகிறது.

### தொடருந்து

அருகிலுள்ள தொடருந்து நிலையம் சிக்கபானவார் சந்திப்பு தொடருந்து நிலையம், யஷ்வந்த்பூர் சந்திப்பு தொடருந்து நிலையம் 10 கிமீ தொலைவில் அமைந்துள்ளது.

### வானூர்தி

கெம்பெகவுடா பன்னாட்டு வானூர்தி நிலையம் 38 கி.மீ தொலைவில் உள்ளது.

மேற்கோள்கள்
-----------

1. 1 2  Village code= 2036900 "Census of India : Villages with population 5000 & above". Registrar General & Census Commissioner, India. 2008-12-08 அன்று மூலம் பரணிடப்பட்டது. 2008-12-18 அன்று பார்க்கப்பட்டது.
2. ↑  "Yahoomaps India :". 2008-12-18 அன்று மூலம் பரணிடப்பட்டது. 2008-12-18 அன்று பார்க்கப்பட்டது. Chikkabanavara, Bangalore Urban, Karnataka

வெளி இணைப்புகள்
---------------

*
**இராஜ ராஜேஸ்வர சேதுபதி** அல்லது **மூன்றாம் முத்துராமலிங்க சேதுபதி** (3 சூன் 1889 - 1929) என்பவர் இராமநாதபுரம் ஜமீனின் ஜமீன்தாராக 1903 முதல் 1929 வரை பதவியில் இருந்தவர். இவர் பாஸ்கர சேதுபதியின் மகனும், அவருக்கு அடுத்து ஆட்சிக்கு வந்தவரும் ஆவார்.

வாழ்கைக் குறிப்பு
-----------------

இவரது தந்தையான பாஸ்கர சேதுபதி இறக்கும்போது அவரது மூத்த மகனான இராஜ இராஜேஸ்வரன் பாலகனாக இருந்தார். இதனால் பிரித்தானிய அரசால் இராமநாதபுரம் ஜமீன்தாரி நிர்வாகமானது முழுமையாக ஏற்றுக் கொள்ளப்பட்டு, அரச குடும்பத்தையும் பராமரித்து வந்ததனர். இராஜ இராஜேஸ்வர சேதுபதி கல்வியிலும் நிர்வாகத்திலும் பயிற்சி பெற்றபின் 1910இல் ஜமீன் பொறுப்பை ஏற்றுக்கொண்டு 1929இல் இறக்கும்வரை ஜமீன்தாராக இருந்தார்.

பணிகள்
------

இவர் நல்ல தமிழ்ப் புலமையும் ஆங்கிலதிதில் பேச்சாற்றலையும் உடையவராக இருந்தார். 1911 இல் மதுரைத் தமிழ்ச்சங்கத் தலைவராக தேர்வு செய்யப்பட்டு செயல்பட்டு வந்தார். சென்னை மாகாண ஆளுநரின் பொறுப்பிலிருந்த சென்னை மாகாண சட்ட மேலவையில் ஜமீன்தார்களுக்கு ஒதுக்கப்பட்ட ஒரே இடத்தின் பிரதிநிதியாக இருந்தார். இவர் ஆட்சியின் போது இரண்டாம் உலகப் போர் நடந்ததால், நேச நாடுகளை வலுப்படுத்துவதற்காக இராமநாதபுரம் சீமை மறவர்களை இராணுவ அணியில் சேருமாறு பிரச்சாரம் செய்தார். மேலும் பல இலட்சங்களை போர் நிதியாக அளித்து அதிலிருந்து இராம்நாட் என்று பெயர் சூட்டப்பெற்ற விமானம் ஒன்றை வாங்கி அரசுக்கு அன்பளிப்பாக வழங்கினார். இராமநாதபுரம் மாவட்ட நகராண்மைக் கழகத்தின் தலைவராக இவர் பல ஆண்டுகள் பணியாற்றினார். இவரது பணிக் காலத்தில் இன்றைய மானாமதுரை நகரை மானாமதுரை இரயில் சந்திப்புடன் இணைப்பதற்காக வைகை ஆற்றின் குறுக்கே மிகப் பெரிய பாலம் ஒன்றை கட்டுவித்தார். இராமேஸ்வரம் வரும் பயணிகள் தனுஷ்கோடி தீர்த்தக் கரையில் நீராடுவதற்காக இராமேஸ்வரத்திற்கும் தனுஷ்கோடிக்கும் இடையில் தர்மப் படகு சேவையைக் கடலில் தொடங்கி வைத்தார். மற்றும் திருப்புல்லாணி பெருமாளது திருத்தேர் (திருமலை ரெகுநாத சேதுபதியினால் வழங்கப் பெற்றது.) மிகவும் பழுதடைந்த நிலையில் இருந்ததால், புதிய தேர் ஒன்றையும் செய்வித்து அந்த கோவிலுக்கு வழங்கினார். மதுரை மீனாட்சி சொக்கநாதர் திருக்கோயில் வடக்கு ராஜகோபுர திருப்பணிக்காக ரூபாய் ஒரு லட்சம் நன்கொடை வழங்கினார். 1921இல் திருச்சி நகரில் நடைபெற்ற பிராமணர் அல்லாதார் மாநாட்டிற்குத் தலைமை தாங்கினார்.

தமிழ்ப் பணிகள்
--------------

இந்த மன்னரது தந்தையார் ஆட்சிக்காலத்தில் இருந்து சேதுபதி சமஸ்தான அவைப் புலவராகப் பணியாற்றிய மகாவித்துவான் இரா. இராகவயங்காரின் வாழ்க்கைக்காக இராமநாதபுரம் நொச்சிவயல் ஊரணி வீதியில் ஒரு வீடு ஒன்றை அமைத்துக் கொடுத்ததுடன், இராமநாதபுரத்திற்கு அருகில் உள்ள போகலூர் கிராமத்தில் ஆற்றுப் பாய்ச்சலில் விளைநிலங்களையும் வாங்கித் தானமாக வழங்கினார். இவரது தந்தையைப் போலவே இவரும் சிறந்த தமிழ்ப் புலவராகத் திகழ்ந்தார். நூற்றுக்கணக்கான தனிப்பாடல்களை எழுதியிருப்பதுடன் திருக்குறள் வெண்பா என்ற நூலினையும் இயற்றியுள்ளார்.

மேற்கோள்கள்
-----------

1. ↑  VIII இராஜ இராஜேஸ்வர சேதுபதி (எ) 
மூன்றாம் முத்துராமலிங்க சேதுபதி (1910-1929) (2003). *சேதுபதி மன்னர் வரலாறு*. இராமநாதபுரம்: சர்மிளா பதிப்பகம். பக். 104-105. .

He was also a free mason and contributed to the Freemasons hall in Chennai.He was responsible for recovering the wealth which was nearly lost by his philanthropic father.he was also in the railway board.

|
|  |
| முன்னர்**பாஸ்கர சேதுபதி** | **இராமநாதபுரம் மன்னர்**1903–1929 | பின்னர்**சண்முக ராஜேஸ்வர சேதுபதி** |
**செட்டிமல்லன்பட்டி துர்க்கை அம்மன் கோயில்**

செட்டிமல்லன்பட்டி துர்க்கை அம்மன்
தமிழ்நாட்டில் தூத்துக்குடி மாவட்டம்,ஸ்ரீவைகுண்டம் தாலுகாவில், திருநெல்வேலியிலிருந்து தூத்துக்குடி செல்லும் தேசிய நெடுஞ்சாலையில் 26 கிலோ மீட்டர் தொலைவில் இருக்கும் தெய்வச்செயல்புரம் எனும் கிராமத்திலிருந்து மீனாட்சிபட்டி எனும் கிராமத்திற்குச் செல்லும் வழியில் 3 கிலோ மீட்டர் தொலைவில் இருக்கிறது செட்டிமல்லன்பட்டி கிராமம். இந்த ஊரைச் சேர்ந்த இல்லத்துப்பிள்ளைமார் சமூகத்தைச் சேர்ந்தவர்கள் தங்களது குலதெய்வமாக வணங்கும் கோயிலாக இங்குள்ள துர்க்கை அம்மன் கோயில் இருக்கிறது.

கோயில் வரலாறு
-------------

கிராமங்களில் முந்தைய நூற்றாண்டில் ஒவ்வொரு சமூகத்தினருக்கும் தனித் தெருக்கள், தனிக் கோயில் என்று அமைக்கப்பட்டு இருக்கும். இப்படி இந்த ஊரில் வசித்து வந்த இல்லத்துப்பிள்ளைமார் சமூகத்தைச் சேர்ந்தவர்கள் அவர்களது வழிபாட்டுக்காக அமைத்துக் கொண்டதுதான் இந்த துர்க்கை அம்மன் கோயில். இந்த துர்க்கை அம்மன் கோயிலுக்கு என்று வரலாற்றுப்பூர்வமான தல வரலாறு எதுவும் இல்லை.

விழாக்கள்
---------

இந்த துர்க்கை அம்மன் கோயிலில் வருடந்தோறும் மூன்று நாட்கள் சிறப்பு வழிபாடுகளும், பூஜைகளும் செய்யப்பட்டு வந்தது. இந்த ஊரில் வசித்து வந்த இல்லத்துப்பிள்ளைமார் சமூகத்தைச் சேர்ந்தவர்கள் தொழில் நிமித்தமாக இங்கிருந்து மும்பை, மதுரை, தேனி, தூத்துக்குடி, விக்கிரமசிங்கபுரம் எனும் பல ஊர்களுக்கு இடம் பெயர்ந்து விட்டதால் இந்த வருடாந்திர வழிபாடுகள் நின்று போய்விட்டது. பல ஆண்டுகளுக்குப் பிறகு பிற ஊர்களில் இருக்கும் இந்த ஊரைச் சேர்ந்த இந்த சமூகத்தவர்களை தற்போது ஒருங்கிணைத்து மூன்று வருடங்களுக்கு ஒரு முறை சித்திரை மாதத்தில் கொடை விழா என்கிற பெயரில் கொண்டாடி வருகின்றனர்.

(திருநெல்வேலி , தூத்துக்குடி மாவட்டத்தில் கிராமப்பகுதிகளில் நடக்கும் கோவில் விழாவை "கொடை விழா" என்று அழைக்கிறார்கள். இது முன்பு கோடை விழாவாக இருந்து பின்னாளில் கொடை விழாவாக மருவியிருக்கலாம்.)
உருசிய நியோ நாசி
**உருசியாவில் இனவாதம்** என்பது உருசியாவில் வசிக்கும் சிறுபான்மை இன மக்களுக்கு எதிரான இனவாத செயற்பாடுகள் ஆகும். அமெரிக்க, ஐரோப்பிய நாடுகளுடன் ஒப்புடுகையில் உருசியாவில் இனவாதம் பலமடங்கு கொடுமையாக உள்ளது. இங்கு சிறுபான்மையினருக்கு எதிரான தாக்குதல்கள்களும் படுகொலைகளும் வழமையாக இடம்பெறுகிறது.

புள்ளி விபரங்கள்
----------------

பன்னாட்டு மன்னிப்பு அவை அறிக்கைகளின் படி 28 நபர்கள் 2005 இல் இனவாதிகளால் கொல்லப்பட்டார்கள். 2006 இல் 252 தாக்கப்பட்டதாக முறையிடப்பட்டது, இதில் 21 பேர் கொல்லப்பட்டனர். 2007 இல் 31 பேர் கொல்லப்பட்டனர். அந்த அறிக்கையில் உருசிய காவல்துறையினர் முறைப்பாடுகளைக் ஏற்று செயல்படவில்லை என்றும், இனவாத தாக்குதல்களை தடுக்க நடவடிக்கைகள் எடுக்க வில்லை என்று குற்றம்சாட்டப்பட்டது. Moscow Human Rights Bureau அறிக்கையின் படி 2008 இல் 49 பேர் கொல்லப்பட்டார்கள்.

உருசியாவில் 50,000 -70000 நியோ நாசிகள் இருப்பதாக கணக்கிடப்பட்டுள்ளது..

கருத்தியல் பின்னணி
------------------

இவர்களின் கருத்தியல் பின்னணி செருமெனிய நாசி, ஐக்கிய அமெரிக்க குகுகு அமைப்பு ஆகியவற்றுடன் ஒத்தது, இணைந்தது. வெள்ளை ஆரிய மேலாண்மை இவர்களின் அடிப்படை வாதம். இதர இனத்தவர்கள் நாட்டை விட்டு வெளியேற வேண்டும், அல்லது அடங்கி ஒதுஙகி வாழவேண்டு என்பது இவர்களது நிலைப்பாடு.

மேற்கோள்கள்
-----------

1. ↑  BBC NEWS | Europe | Putin faces up to racist scourge
2. ↑  "RACISME IN RUSLAND". 2009-02-20 அன்று மூலம் பரணிடப்பட்டது. 2009-02-26 அன்று பார்க்கப்பட்டது.
3. 1 2  Peter Finn. *Moscow Killings Blamed on Racism* Washington Post. April 8, 2008.
4. ↑
**உருத்திரனார்** சங்ககாலப் புலவர்களில் ஒருவர். இவரது பாடல் என்ற முறையில் சங்கநூல் தொகுப்பில் ஒரே ஒரு பாடல் உள்ளது. அது குறுந்தொகை பாடல் எண் 274. பாலைத்திணை சார்ந்தது.

##### புலவர் பெயர்

இப் புலவரின் இயற்பெயர் தெரியவில்லை. பாலை நிலத்தில் கொளுத்தும் வெயிலை, வெயிலின் உருத்திரத்தை இவர் புதுமையான சொற்களால் வடித்துள்ளார். 'வன்கண் ஆடவர் நீர் நசை வேட்கையின் நா மென்று தணியும்' என்பது அந்த அரிய வடிவம். நன் நாக்கைத் தானே மென்று தன் தாகத்தைத் தணித்துக்கொள்வார்களாம். இதனால் குறுந்தொகையைத் தொகுத்த ஆசிரியர் இவருக்கு உருத்திரனார் என்னும் பெயரைச் சூட்டியுள்ளர்.

##### பாடல் தரும் செய்தி

உகா மரத்தின் அடிப்பகுதி புறவு நிலம் போல இருக்கும். அதன் காய்கள் சூலுற்ற இறால் மீன்களைப் போல இருக்கும். பாலை நில ஆடவர் அந்தக் காய்களை அம்பெய்து வீழ்த்துவர். மேலும் மலை உச்சியில் ஏறி வழியில் யாராவது வருகிறார்களா என்றும் பார்ப்பர். பாலையின் கொடுமையால் அவர்களது நா வறண்டிருக்கும். நாவை நனைக்கத் தம் நாவைத் தாமே மென்றுகொள்வர். இத்தகைய கொடுமையான தன்மை கொண்டது பாலைநிலம்.

பொருள் தேடச் செல்லும் தலைவன் நினைக்கிறான். 'இத்தகைய கொடிய கானமும் இனிதுதான். எப்போது? என் இனியவளைத் தழுவிக்கொண்டு (அழைத்துக்கொண்டு) சென்றால்' - என்று நினைக்கிறான்.
தமிழிசையின் இலக்கணம் கூறும் நூல் **வண்ணத்தியல்**. இதனை **வண்ணத்தியல்பு** என்றும் வழங்குகின்றனர். வண்ணத்தை இக்கால இசைவாணர்கள் சந்தம் என்கின்றனர்.

வண்ணச்சரபம் தண்டபாணி சுவாமிகள் இயற்றிய இலக்கண நூல்கள் இரண்டு - ஒன்று அறுவகை இலக்கணம் என்னும் நூல். மற்றொன்று வண்ணத்தியல்பு எனப்படும் இந்த நூல். இந்த நூலைப் பாடியதாலேயே நூலாசிரியர் தண்டபாணி சுவாமிகளை ‘வண்ணச்சரபம்’ என்னும் அடைமொழி தந்து சிறப்பிக்கலாயினர்.

கூத்து, வரி, சிற்றிசை, பேரிசை என்னும் நூல்கள் கடைச்சங்க காலத்தில் இயற்றப்பட்ட நூல்கள் என்பதை முச்சங்க வரலாறு தெரிவிக்கிறது. அந்த நூல்கள் இப்போது இல்லை. 

பண்ணத்தி பற்றிய குறிப்பு தொல்காப்பியத்தில் உள்ளது. மேலும் பாஅ-வண்ணம், தாஅ- முதலான 20 வகையான வண்ணங்களைப் பற்றிய விளக்கமும் உள்ளது.

சிலப்பதிகாரத்திலும், அதற்கு எழுதிய அடியார்க்கு நல்லார் உரையிலும் தமிழிசை பற்றிய குறிப்புகள் உள்ளன. 

நமக்குக் கிடைத்துள்ள தமிழிசை-நூல்களில் இந்த வண்ணத்தியல் முதல்-நூல் எனலாம்.

இந்த நூலில் 110 நூற்பாக்கள் உள்ளன. முதல் 10 பாடல்கள் நூல் பற்றிய செய்திகளைக் கூறும் பாயிரமாக அமைந்துள்ளது.

* வண்ணம்

தத்த, தத்தா, தாத்த, தாத்தா, தாந்த, தாந்தா,
தனா, தான, தானா, தன்ன, தன்னா
தய்ய, தய்யா,
ஆகிய வண்ணங்களுக்கு இந்நூலில் விளக்கங்கள் உள்ளன. 

* முருகப் பெருமானைக் காப்புச் செய்யுளில் பாடித் தொடங்கும் இந்த நூல் முடிவிலும் முருகப் பெருமானைப் போற்றும் தனி வெண்பா ஒன்றைக்கொண்டு முடிகிறது. முதலிலும் முடிவிலும் கடவுளைப் போற்றும் புதுமை இந்த நூலில் காணப்படுகிறது.

இந்நூல் குறிப்பிடும் செய்திகளில் சில (பாடல் எண்ணுடன்):

* வண்ணத்தியல் பொருள் 100 என்று இந்த நூல் சுட்டுகிறது (5)
* வடமொழி மரூஉச்சொல் சேர்த்தால் மதுரம் குன்றும் -17-
* துள்ளல் என்பது சில சந்தம் புணர்ப்பது -95-
* குழிப்பு என்பது பல சந்தம் புணர்ப்பது -96-
* தன் விருப்பத்தையும், தெய்வத்தின் சீரையும் வண்ணப்பாவால் வழங்குவது முறைமை -103-

மேலும் பார்க்க
--------------

* தொல்காப்பியத்தில் தமிழிசை
* சிலப்பதிகாரத்தில் தமிழிசை

கருவிநூல்
---------

* தமிழ் இலக்கண நூல்கள், முனைவர் ச.வே.சுப்பிரமணியன், தொகுப்புப் பதிப்பாசிரியர், மெய்யப்பன் பதிப்பக வெளியீடு, 2007
**அருணா சான்பாக்** (இறப்பு: மே 18, 2015) இந்திய மாநிலம் கருநாடகத்தின் உத்தரகன்னட மாவட்டத்தில் உள்ள ஹல்திப்பூரைச் சேர்ந்த ஓர் செவிலியர். 1973ல் அவர் வேலை பார்த்து வந்த மும்பையில் கிங் எட்வர்ட் நினைவு மருத்துவமனையில் அவருக்குக் கீழ் வேலை பார்த்த வளவுப்பணியாளர் சோகன்லால் பரத் வால்மீகியால் வன்புணர்ச்சி செய்யப்பட்டார். இத்தாக்குதலின்போது கழுத்து நெறிக்கப்பட்ட நிலையில் மூளையின் சிலபகுதிகள் பாதிக்கப்பட்டு பார்வை, செவித்திறன் மற்றும் உணர்ச்சியற்று 37 ஆண்டுகளாகக் கோமா நிலையில் இருந்தார். இந்நிலையில் அவரைக் கருணைக் கொலை செய்ய அனுமதிக்க வேண்டும் என்ற கோரிய மனுவை விசாரித்த இந்திய உச்ச நீதிமன்றம் அதற்கு எதிராக தீர்ப்பு வழங்கியது.

உச்சநீதிமன்ற தீர்ப்பு
---------------------

இந்நிலையில் அருணாவை கருணைக் கொலை செய்ய அனுமதிக்க வேண்டுமென எழுத்தாளர் பிங்கு விரானி என்பவர் உச்ச நீதிமன்றத்தில் மனு தாக்கல் செய்தார். இந்த மனு உச்ச நீதிமன்ற நீதிபதிகள் மார்கண்டேய கட்ஜு, கியான்சுதா மிஸ்ரா ஆகியோர் அடங்கிய பெஞ்ச் முன்னிலையில் மார்ச் 7, 2011ல் விசாரணைக்கு வந்தது. அருணா தங்கவைக்கப்பட்டிருந்த மருத்துவமனையின் சார்பில் ஆஜரான வழக்கறிஞர், கடந்த 37 ஆண்டுகளாக மருத்துவமனையில் உள்ள அருணாவை அங்குள்ள செவியர்களும், டாக்டர்களும் அர்பணிப்பு உணர்வுடன் கவனித்து வருவதாக வாதிட்டார். அதை கவனத்தில் எடுத்த நீதிபதிகள், கருணைக் கொலை செய்ய வேண்டுமென்ற கோரிக்கையை நிராகரித்து தீர்ப்பளித்தனர்.[1] மிகவும் தவிர்க்க முடியாத, சில விதிவிலக்கான சூழ்நிலைகளில் மட்டுமே ஒருவர் கருணைக் கொலை செய்யப்படலாம் என்றும் கருணைக் கொலை என்பது சட்டவிரோதமானது என்று கூறியுள்ளனர்.

### அருணாவின் கதை (நூல்)

*அருணாவின் கதை* என்ற நூலை பிங்கி விரானி என்ற எழுத்தாளர் எழுதினார். வினய் ஆப்தே மற்றும் தத்தகுமார் தேசாய் மராத்தி மொழியில் *கதா அருணாச்சி* என்ற மேடை நாடகத்தை எழுதினர்.[2]

மேற்கோள்கள்
-----------

1. ↑  உச்சநீதிமன்றத் தீர்ப்பு ஆவணம்
2. ↑  
Shahane, Devayani (202-05-23). "Rape and Reality". *Pune Times* (தி டைம்ஸ் ஆஃப் இந்தியா).. பார்த்த நாள்: 2009-10-25.
**குழந்தைகள் கலைக்களஞ்சியம்** என்பது தமிழில் சிறுவர்களுக்கென வெளிவந்த ஒரு கலைக்களஞ்சியம் ஆகும். தமிழ் வளர்ச்சிக் கழகத்தால் வெளியிடப்பட்ட இக்கலைக்களஞ்சியம் பத்துத் தொகுதிகளைக் கொண்டதாக அமைந்துள்ளது. ஒவ்வொரு தொகுதியும் ஏறத்தாழ 100 பக்கங்களைக் கொண்டுள்ளது.

பதிப்புக்கள்
------------

குழந்தைகள் கலைக்களஞ்சியத்தின் மாதிரி ஒன்று 1965 இல் தமிழ் வளர்ச்சிக் கழகத்தால் வெளியிடப்பட்டது. முதற்பதிப்புப் பணிகள் 1968 இல் தொடங்கி 1976 இல் நிறைவுபெற்றன. முதற்பதிப்பின் பதிப்பாசிரியராக ம. ப. பெரியசாமித்தூரன் செயற்பட்டார். இந்திய மத்திய அரசும் தமிழக மாநில அரசும் குழந்தைகள் கலைக்களஞ்சியப்பணிக்கு உதவிகள் வழங்கின.

குழந்தைகள் கலைக்களஞ்சியத்தின் இரண்டாவது பதிப்புப் பணிகள் 1981 இல் தொடங்கப்பட்டு 1988 இல் நிறைவுசெய்யப்பட்டன.

திருத்திய பதிப்பின் இரண்டாம் பதிப்பு 10,000 படிகளும் மூன்றாம் பதிப்பு 2000 படிகளும் தமிழக அரசின் தமிழ் வளர்ச்சித் துறை மூலம் வெளியிடப்பட்டன. நான்காம் பதிப்பு உலகத் தமிழாராய்ச்சி நிறுவனத்தினால் வெளியிடப்பட்டது.

திருத்திய பதிப்பின் இரண்டாம், மூன்றாம், நான்காம் பதிப்புக்கள் எனக் குறிப்பிடப்படுபவை மறுபதிப்புக்களே ஆகும். அவ்வகையில் 1988 இற்குப் பின்னர் குழந்தைகள் கலைக்களஞ்சியம் இற்றைப்படுத்தப்படவில்லை. இப்போது இக்கலைக்களஞ்சியம் இணையத்திலும் கிடைக்கின்றது.

வெளி இணைப்புக்கள்
-----------------

* இணையத்தில் குழந்தைகள் கலைக்களஞ்சியம்
* குழந்தைகள் கலைக்களஞ்சியம் பற்றிய தமிழ் வளர்ச்சிக் கழகக் கட்டுரை பரணிடப்பட்டது 2012-02-28 at the வந்தவழி இயந்திரம்
**குழந்தைப் பாடல்கள்** (Children's song) என்பவை குழந்தைக்குத் தாய், பாட்டி, தாத்தா, சொல்லிக் கொடுக்க, குழந்தைகள் அப்பாடலைதத் திரும்பி பாடுவார்கள். குழந்தைகளுக்கு நாவசைத்து, கையசைத்து, உடலை ஆட்டி, சொல்லிக் கொடுப்பதால், உடல் வளர்ச்சியோடு உள்ள வளர்ச்சியும் ஏற்படுகிறது. முதலில் அகரத்தைச் சொல்லிக் கொடுக்கப் பாடலையே பாடினார்கள். பாடல்கள் எளிமையாகப் பிள்ளைகளின் மனதில் படிந்து சிறந்த இடத்தினைப் பெற்று விடுகின்றன. 

  "அம்மா இங்கே வாவா   

  ஆசை முத்தம் தாதா   

  இலையில் சோறு போட்டு   

  ஈயைத் தூர ஓட்டு  

  உன்னைப் போன்ற நல்லார்   

  ஊரில் யாவர் உள்ளார்   

  என்னால் உனக்குத் தொல்லை   

  ஏதும் இங்கு இல்லை   

  ஐயமின்றிச் சொல்வேன்   

  ஒற்றுமை என்றும் பலமாம்   

  ஓதும் செயலே நலமாம்   

  ஓளவை சொன்ன மொழியாம்   

  அஃதே எனக்கு வழியாம் " 

  குழந்தைப் பாடல்- பாடநூல்  

  

  "அணில் கதையைச் சொல்லுமுன்   

  ஆண்ட ராமர் காலத்தில்   

  இடர்புரிந்த இராவணன்   

  ஈசன் இலங்கைக்காகவே   

  உப்புக் கடலைத் தாண்டியே   

  ஊக்கமாய் மணல் வாரியே   

  எங்கும் நிறைந்துப் போயின   

  ஏக. பலத்த இராமனும்   

  ஐ என்ற அணில் பிள்ளைக்கு   

  ஒப்பமான கோடுகள்   

  ஓடும் கோடுகள் அமைத்தன   

  ஔ என்ற அணில் பிள்ளைக்கு"  

  நாராயணசாமி, புரசைவாக்கம். 

என்ற இரு பாடல்களையும் குழந்தைகளுக்காகபத் தாய் சொல்லிக் கொடுக்க, பின்னால் குழந்தைகள் அப் பாடல்களைப் படுகின்றனர். இப்பாடல்களினால், நீதிக் கருதுகளைக் குழந்தைகள் புரிந்து கொள்ள முடிகிறது. 
உடற்பயிற்சிப் பாடல்: (விளையாட்டு)

ஒரு விரலை அசைத்து "ஒரு விரல் ஆடிடுதே" என்ற பாடலைப் பாடி, உடலுறுப்புகளை அறிமுகம் செய்து வைக்கின்றனர்.

    

  "ஒரு விரல் ஆடிடுதே"  

  அதை நிறுத்தப் பார்த்தேன்   

  இப்போ மறு விரல் ஆடிடுதே   

 ஒரு விரல் மறு விரல் இரு விரல் ஆடிடுதே   

 அதை நிறுத்தப் பார்த்தேன்   

 இப்போ ஒரு கை ஆடிடுதே  

 அதை நிறுத்தப் பார்த்தேன்   

  ஒரு விரல், மறு விரல், ஒரு கை ஆடிடுதே  

 அதை நிறுத்தப் பார்த்தேன்   

 இப்போ மறு கை ஆடிடுதே  

  நடுவிரல்,மருவிரல்,ஒருகை, மறு கை ஆடிடுதே  

  ஒரு விரல், மறு விரல், ஒரு கை, மறு கை ஆடிடுதே  

 அதை நிறுத்தப் பார்த்தேன்   

 இப்போ ஒரு கால் ஆடிடுதே  

  ஒரு விரல், மறு விரல், ஒரு கை, இரு கை, ஒரு கால் ஆடிடுதே   

  அதை நிறுத்தப் பார்த்தேன்   

 மறு கால் ஆடிடுதே   

 ஒரு விரல், மறு விரல், ஒரு கை, மறு கை,  

  ஒரு கால், மறு கால் ஆடிடுதே   

  அதை நிறுத்தப் பார்த்தேன்   

  தலையே ஆடிடுதே  

  ஒரு விரல், மறு விரல், ஒரு கை, மறு கை,  

  ஒரு கால், மறு கால், தலையே ஆடிடுதே   

  அதை நிறுத்தப் பார்த்தேன்   

  உடம்பே ஆடிடுதே  

  ஒரு விரல், மறு விரல், ஒரு கை, மறு கை,  

  ஒரு கால், மறு கால், தலையே, உடம்பே ஆடிடுதே"  

  ஏகம்பராம், செங்கற்பட்டு  

  

  

  ஒவ்வொரு விரலையும் அசைத்து,  

  

  "சோறு சோறு என்குதாம் (சுண்டுவிரல்)  

  சொற்றுக்கென்ன செய்யலாம் (மோதிர விரல்)  

  கடன் வாங்கித் தின்னலாம் (நடுவிரல்)  

  கடன் எப்படி கட்டலாம் (ஆள்காட்டி விரல்)  

  பிள்ளத்திருந்தால் கட்டிக்கலாம் (பெருவிரல்)

என்று பாடி மகிழ்கின்றனர்.

மேற்கோள்கள்
-----------

* நாடு போற்றும் நாட்டுப்புறப் பாடல்கள்,முனைவர். நல்லாமூர் கோ.பெரியண்ணன், (டாக்டர் ராதாகிருஷ்ணன் விருது பெற்றவர்),

ஜோதி புக் செண்டர், சென்னை.
முனைவர் **அருணா இராஜகோபால்** புதிய தமிழகம் கட்சியின் மாநில ஒருங்கிணைப்பாளரும், பெரியாரிய அம்பேத்கரிய சிந்தனையாளரும் தமிழ்நாடு வேளாண்மைப் பல்கலைக்கழக அறிவியலாளரும் ஆவார். தாழ்த்தப்பட்ட வகுப்பிலிருந்து வந்த முதல் பல்கலைக்கழகப் பேராசிரியர் என்ற பெருமைக்குரியவர்[]. திராவிடர் கழத்தின் துணை அமைப்பான தமிழ்நாடு பகுத்தறிவு எழுத்தாளர் மன்றத்தின் துணைத்தலைவராக பணியாற்றினார். 

பல்கலைக்கழக பணி ஓய்விற்குப் பிறகு பதினைந்து ஆண்டுகளாக புதிய தமிழகம் கட்சியின் மாநில ஒருங்கிணைப்பாளராக பணியாற்றி வந்தார். புதிய தமிழகம் கட்சியின் கொள்கை வகுப்பாளராக பணியாற்றிய அருணா மருத்துவர் க. கிருஷ்ணசாமியுடன் இணைந்து உருவாக்கிய கோவை பிரகடனம் தமிழக தாழ்தப்பட்ட மக்கள் விடுதலை வரவாற்றில் மிக முக்கிய ஆவணம்.

மதுரை காமராசர் பல்கலைக்கழக ஆட்சிப் பேரவை, தஞ்சை தமிழ்ப்பல்கலைக்கழக ஆட்சிக்குழு, கோவை பாரதியார் பல்கலைக்கழக ஆட்சிக்குழு, தஞ்சை தமிழ்ப்பல்கலைக்கழகthத் துணைவேந்தர் தேர்வுக்குழு உள்ளிட்ட பல உயர் குழுக்களில் பணியாற்றினார். இக்குழுக்களில் பணியாற்றிய போது தாழ்த்த்ப்பட்ட மக்களுக்கான கல்விசார்/ சார் பணியிடங்களுக்காக தொடர்ந்து குரல் கொடுத்து வந்தார். புதிய தமிழகம் தலைவர் மருத்துவர் க.கிருஷ்ணசாமி தமிழக சட்டமன்றத்திலும்,மக்கள் மன்றத்திலும், நீதிமன்றத்திலும் நீண்ட நெடிய போராட்டங்களை நடத்தியதன் மூலம் தமிழக் அரசுக்கல்லூரிகள்,கோவை சி.பி.எம் கல்லூரி தஞ்சை தமிழ்ப்பல்கலைக்கழகthம், பாரதியார் பல்கலைக்கழகம் மதுரை காமராசர் பல்கலைக்கழகம் ஆகிய உயர்கல்வி அமைப்புகளில் 800 உதவிப்பேராசிரியர்கள் (BAGLOG/ SHORT FALL VACCINCIES) உருவாக்கப்பட்டன. தமிழ்நாடு வேளாண்மைப் பல்கலைக்கழத்தில் பணியாற்றிய போது மாணவர் சேர்க்கை, ஆசிரியர் தேர்வு/ பணியாளர் தேர்வுகளின் போது பட்டியல் இன மக்களுக்கான உரிமைகளைக் கோருவதில் தீரமுடன் செயலாற்றினார்.

இவர் தோட்டவளம் (1978), தோட்ட இயல் நெறிகள்(2000), பிற்படுத்தப்பட்டோர் விடுதலையும் அம்பேத்கரும் (1994), பாவாணரின் சமுக,சமய கருத்துக்கள்(2005) நெற் பயிர் விளை மூர்க்கரோடு இணங்கேல் (2010) ஆகிய நூல்களை எழுதியுள்ளார்.

இவர் தமிழ்நாடு வேளாண்மைப்பல்கலைக்கழகத்தில் கடந்த முப்பது ஆண்டுகளாக உழவியல் துறை அறிவியலாளராக பணியாற்றி ஓய்வு பெற்றவர். வேளாண்மைப்பல்கலைக்கழக உழவியல் துறைத்தலைவர்,நீர் நுட்பவியல் மைய இயக்குநர்,வெளியீட்டு இயக்க்க இயக்குநர் ஆகிய உயர் பதவிகளை வகித்தவர். 

இந்திய வேளாண்மை ஆராய்ச்சிக்கழக மாண்புடை பேராசிரியராக பணியாற்றினார். தமிழக, தமிழக அறிவியல் பேரவை, தஞ்சை தமிழ்ப்பல்கலைக்கழகக் கலைச்சொல்லாக்கக்குழு, அறிவியல் களஞ்சியக்குழு, அனைத்திந்திய அறிவியல் தமிழ்க் கழகம் போன்ற அறிவியல் தமிழ் அமைப்புக்களுடன் இணைந்து அறிவியல் தமிழ் வளர்ச்சிக்கு பாடுபட்டார்.
**குழலி** (*Kuzhali*) என்பது நடிகர் விக்னேசு மற்றும் நடிகை ஆரா நடிப்பில், சேரா கலையரசன் இயக்கி 2022 ஆம் ஆண்டு வெளியான இந்திய தமிழ் மொழி நாடகத் திரைப்படமாகும். 2022 ஆம் ஆண்டு செப்டம்பர் மாதம் 23 ஆம் நாளன்று குழலி திரைப்படம் வெளியிடப்பட்டது.

நடிகர்கள்
---------

* சுப்ரமணியாக விக்னேசு
* குழலியாக ஆரா
* மகா
* சாலினி
* செந்தி குமாரி
* அலெக்சு

தயாரிப்பு
---------

விக்னேசு மற்றும் எசுத்தர் அனில் ஆகியோர் முக்கிய வேடத்தில் நடிக்க, 2017 ஆம் ஆண்டின் தொடக்கத்தில் படத்தின் தயாரிப்பு தொடங்கியது. படப்பிடிப்பைத் தொடங்கிய பின்னர் நடிகை திட்டத்திலிருந்து விலகியதால் நடிகை ஆரா மாற்றப்பட்டார்.

வரவேற்பு
--------

குழலி திரைப்படம் 23 செப்டம்பர் 2022 அன்று தமிழ்நாடு முழுவதும் வெளியிடப்பட்டது. *மாலை மலர் செய்தித்தாளில்* திரைப்படத்திற்கு நேர்மறையான விமர்சனம் கிடைத்தது. "இனிமையானது" என்று குறிப்பிட்டு, 5 நட்சத்திரங்களுக்கு 2.75 நட்சத்திரம் என்ற மதிப்பும் அளிக்கப்பட்டது. *தினமலர் நாளிதழில் திரைப்*படத்திற்கு கலவையான விமர்சனம் அளிக்கப்பட்டது.

மேற்கோள்கள்
-----------

1. ↑  "Vignesh upbeat about turning hero". 21 May 2017.
2. ↑  "Vignesh and Esther show how fast time flies - 'Kuzhali' stills inside - News". 18 May 2017.
3. ↑  "Kuzhali". 23 September 2022.
4. ↑  "குழலி".
சிலோவாக்கியாவில், பிரட்டிஸ்லாவா என்னும் இடத்திலுள்ள ஒரு உயர்நிலைப்பள்ளி.
**இடைநிலைக் கல்வி** அல்லது **இரண்டாம் நிலைக் கல்வி** என்பது, தொடக்கக் கல்வியை நிறைவு செய்த பின்னர் தொடர்கின்ற கல்வி ஆகும். இடைநிலைக் கல்வியை முடித்த பின்னர் ஒரு மாணவன் அல்லது மாணவி, உயர் கல்வியை அல்லது தொழிற் பயிற்சியைத் தொடரமுடியும். சில நாடுகளில் தொடக்கக் கல்வி மட்டுமே கட்டாயம். வேறு சில நாடுகளில் இடைநிலைக் கல்வியும் கட்டாயம் ஆகும். 

இடைநிலைக் கல்வியின் காலம் வெவ்வேறு நாடுகளில் வெவ்வேறு அளவுகளைக் கொண்டதாக உள்ளது. பொதுவாக இது 7 அல்லது 8 ஆண்டுகளாகக் காணப்படுகிறது. ஆறாம் வகுப்பு அல்லது ஆறாவது ஆண்டு முதல் 12 அல்லது 13 ஆம் ஆண்டுவரை இடைநிலைக் கல்வி இடம்பெறும். பெரும்பாலான நாடுகளின் கல்வித் திட்டத்தில் 10 ஆம் ஆண்டில் பொதுத் தேர்வு இடம்பெறும். இந்தத் தேர்வின் பெறுபேறு பல்வேறு தொழில் வாய்ப்புக்களுக்கும், உயர்கல்விக்கும் மிகவும் முக்கியமானது. இந்தத் தேர்வில் வெற்றி பெறுவதன் மூலமே இடைநிலைக் கல்வியின் எஞ்சிய பகுதியைத் தொடர முடியும். இடைநிலைக் கல்வியின் முடிவிலும் ஒரு பொதுத் தேர்வு உண்டு. பல நாடுகளில், இதன் பெறுபேறுகளின் அடிப்படையிலேயே மாணவர்கள் பல்கலைக்கழகங்களுக்கோ அல்லது பல்கலைக்கழகக் கல்லூரிகளுக்கோ அனுமதிக்கப்படுகிறார்கள்.
**குழாய் திருகு குறடு** (ஆங்கிலத்தில்: **pipe wrench** (US), **Stillson wrench** or **Stillsons** (UK)) ஒரு சீர்படுத்தத்தக்க திருகாணிச்சாவி ஆகும், இது மெல்லிரும்பிலான வட்டமான பொருட்களையும், குழாய்களையும் திருப்ப பயன்படுகின்றது. இதனைக் கொண்டு குழாய்களை இணைக்கவோ, பிரிக்கவோ எளிதாகிறது. இதன் சீர்படுத்ததக்க தாடை அமைப்பானது கோண அளவிலான பற்களைக் கொண்டுள்ளது, இது மெல்லிய குழாயினை திருப்பும்பொழுது நன்கு பற்றிக்கொள்ள உதவுகிறது. இதனைக் கொண்டு கெட்டியாக்கப்பட்ட இரும்பிலான மரைவில்லையை திருப்ப பயன்படுத்தினால் மரைவில்லையின் தலையை சேதமாக்கிவிடும். 'குழாய் திருகு குறடு' சில சமயங்களில் மரைவில்லை, திருகாணியை உடைக்கவும் பயன்படுத்தப்படுகிறது. குழாய் திருகாணிச்சாவி பொதுவாக கைப்பிடியின் அளவைப் பொறுத்து 10, 12, 14, 18, 24, 36, மற்றும் 48 அங்குல அளவுகளில் விற்கப்படுகின்றன. இது வார்ப்பு உருக்களினால் உருவாக்கப்படுகின்றன.

வரலாறு
------

முதலாவது *குழாய் திருகாணிச்சாவி* அல்லது *சிடில்சன் குறடு*, டேனியல் சி சிடில்சனால் வால்வொர்த் நிறுவனத்தில் இயந்திரக் கைவினைஞராக வேலை செய்யும்பொழுது உருவாக்கப்பட்டது. 12 அக்டோபர் 1869ல் யு.எஸ். பேடண்ட் #95,744 சிடில்சன்னுக்கு வழங்கப்பட்டது.

மேலும் பார்க்க
--------------

* திருகாணிச்சாவி
* சீர்படுத்தத்தக்க திருகாணிச்சாவி

சான்றுகள்
---------

1. ↑   *The great workshop: Boston's Victorian Age*. Arcadia Publishing. .
2. ↑  "IMPROVEMENT IN WRENCH". United States Patent and Trademark Office. 2022-06-01 அன்று மூலம் பரணிடப்பட்டது. 2015-10-28 அன்று பார்க்கப்பட்டது.
**நத்தால்** (*Natal*, பிரேசிலிய போர்த்துக்கீசம்: [naˈtaw], *நத்தாவ்* *கிறித்துமசு*) பிரேசிலின் வடகிழக்கு மாநிலமான இரியோ கிராண்டெ டொ நோர்தெயின் தலைநகரமும் மிகப் பெரிய நகரமும் ஆகும். பிரேசிலிய புவியியல் மற்றும் புள்ளிவிவர நிறுவனத்தின் சூலை 2009 அறிக்கையின்படி இங்கு 950, 820 (பெருநகரப் பகுதியில் 1,363,547) மக்கள் வாழ்கின்றனர். பிரேசிலிய பொருளியல் ஆய்வுக் கழகத்தால் இது நாட்டின் மிகவும் பாதுகாப்பான தலைநகர நகரமாகக் கருதப்படுகிறது.

1980களில் கட்டமைக்கப்பட்ட *வயா கோசுடீரா* என்ற கடலோர நெடுஞ்சாலையும், 10 கிமீ தொலைவுள்ள கடலோர நிழற்சாலைகளும் மணற்குன்றுகளும் இதனை ஓர் சுற்றுலாத்தலமாக்கி உள்ளன. இங்கு சுற்றுலாப் பயணிகளை ஈர்க்குமாறு பல இடங்கள் உள்ளன; இயற்கை அழகு ததும்பும் மரக்காஜோவின் தூய நீரும், உலகின் பெரும் முந்திரித் தோட்டங்களும், ரியெசு மார்கோசு கோட்டை, ஆல்பெர்ட்டோ மரனோ அரங்கம், நியூட்டன் நவர்ரோ பாலம் போன்ற வரலாற்றுச் சிறப்பு மிக்க கட்டிடங்களும் நினைவுச்சின்னங்களும் (பொண்டா நெக்ரா, பிப்பா கடற்கரை, ஜெனிபாப்பு போன்ற) அழகான கடற்கரைகளும் புகழ்பெற்ற சுற்றுலாவிடங்களாக அமைந்துள்ளன. இங்கு நடைபெறும் தெருத்திருவிழாவான *கார்நத்தால்* பரவலாக அறியப்பட்டதாகும். இங்கு பிரேசிலின் இரண்டாவது பெரிய பூங்காவான *பார்க்கு தாசு துனாசு* உள்ளது. 

இந்த நகரம் ஆபிரிக்காவிற்கும் ஐரோப்பாவிற்கும் அண்மையில் அமைந்துள்ள தலைநகர நகரமாக உள்ளது. இங்குள்ள *அகத்தோ செவெரோ பன்னாட்டு வானூர்தி நிலையம்* நத்தாலை பிரேசிலின் பிற நகரங்களுடன் இணைப்பதுடன் பன்னாட்டு சேவைகளையும் இயக்குகிறது. 2014 உலகக்கோப்பை காற்பந்து நடைபெறும் நகரங்களில் ஒன்றாக நத்தால் தெரிந்தெடுக்கப்பட்டுள்ளது.

மேற்சான்றுகள்
-------------

1. ↑  ஐரோபிய போர்த்துக்கேய உச்சரிப்பு IPA: [nɐˈtaɫ] நத்தால் என்பதாகும்
2. ↑  "Population - Natal". Ultimosegundo.ig.com.br. 2012-08-24 அன்று மூலம் பரணிடப்பட்டது. 2012-06-25 அன்று பார்க்கப்பட்டது.
3. ↑  "Época Magazine - About Natal". Revistaepoca.globo.com. 2005-03-31. 2012-09-23 அன்று மூலம் பரணிடப்பட்டது. 2012-06-25 அன்று பார்க்கப்பட்டது.
4. ↑  "Natal RN". Natalsite.com. 2012-07-12 அன்று மூலம் பரணிடப்பட்டது. 2012-06-25 அன்று பார்க்கப்பட்டது.
5. ↑  "Aeroporto de São Gonçalo: pistas estão garantidas, mas terminal ainda não". Correiodatarde.com.br. 2007-09-25. 2012-06-30 அன்று மூலம் பரணிடப்பட்டது. 2012-06-25 அன்று பார்க்கப்பட்டது.
**இந்திய நாட்டுப்புற நடனங்கள்** (*Indian folk dances*) சந்தோசத்தையும் மகிழ்ச்சியையும் தங்களுக்குள் தெரிவித்துக் கொள்ள ஆடப்படுவதாகும். நாட்டுப்புற நடனங்கள் எல்லா சூழலிலும் ஆடப்படுகிறது. பருவ காலங்களின் வருகை, குழந்தை பிறப்பு, திருமணம், திருவிழாக்கள் மற்றும் சில பழைய சமூக பழக்க வழக்கங்கள் ஆகிய தருணங்களில் நாட்டுப்புற நடனங்கள் ஆடப் படுகிறது. இந்நடனங்கள் குறைந்த காலடிகள் அல்லது இயக்கங்களோடு மிகவும் எளிமையாக ஆடப் படுகிறது. இந்நடனம் ஆடும் நடனக் கலைஞர்கள் மிக்க ஆர்வம், உற்சாகத்தோடு மற்றும் பலத்தோடு ஆடுவார்கள். ஆண்களும் பெண்களும் தனிப்பட்ட முறையில் சில நடனங்கள் ஆடுவார்கள். இன்னும் சில நடங்களில் ஆணும் பெண்ணும் சேர்ந்து நடனம் ஆடுவார்கள். அநேக நேரங்களில் கலைஞர்கள் தாங்களே பாடிக் கொண்டு இசைகலைஞர்களின் இசைக்கருவிகளின் இசைக்கேற்ப ஆடுவார்கள். ஒவ்வொரு வகை நடனத்திற்கும் ஒரு தனிப்பட்ட விசேசித்த வகை ஆடை உண்டு. அநேக விதமான நடன ஆடைகள் அசாதாரணமாகவும் மிகத் தனித்தன்மை வாய்ந்த்தாகவும் அவற்றோடு அநேகவிதமான நகைகள் அலங்காரத்தோடும் காணப்படும். அநேக விதமான பழங்கால பழங்குடியின நடனங்கள் இருந்தாலும் அவைகள் மாறும் நவீன காலத்திற்கு ஏற்ப தொடர்ச்சியாக மேம்படுத்தப் படுகிறது. நடன கலைஞர்களின் திறமையும் கற்பனையும் உயரிய வகை நடனத்திற்கு ஒரு உந்துவிசையாக உள்ளது

அருணாசலப் பிரதேசம்
------------------

அருணாச்சல பிரதேசத்தின் நாட்டுப்புற நடனங்கள்| நடனம் | சமூகம் |
| --- | --- |
| அஜி லாமு | மோன்பா பழங்குடியினர் |
| சலோ  | நாக்டே பழங்குடியினர் |
| ஹிர்ரி ஹான்னிங் | அபடானி பழங்குடியினர் |
| புலி மற்றும் மயில் ஆட்டம் | மோன்பா |
| பாசி கோங்கி | ஆதிப் பழங்குடியினர் |
| போனன்ங் | ஆதிப் பழங்குடியினர் |
| பாபிர் | ஆதித் பழங்குடியினர் |
| புயியா | மிஷ்மி பழங்குடியினர் |
| வாஞ்சோ நாகா |  |
| பார்டோ சாம் |  |

மேற்கோள்கள்
-----------

1. ↑
2. ↑
3. ↑
**நதிக்காடு கிராமம் அகத்தீஸ்வரர் கோயில்** தமிழ்நாட்டில் திருவள்ளூர் மாவட்டம், நதிக்காடு கிராமம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அகத்தீஸ்வரர், ஆனந்தவள்ளி சன்னதிகளும், விநாயகர், முருகர், வள்ளி தேவசேனா, பைரவர், சூரியன், நந்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் தீபம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**செம்பிட்டப்பள்ளி** (*Chempittapally*) இந்தியாவின் கேரள மாநிலத்தில் இருக்கும் மேற்கு கொச்சியில் உள்ள ஒரு பழைய பள்ளிவாசலாகும்.  "செம்பிட்டப்பள்ளி" என்ற பெயர் வெண்கலம் என்ற பொருள் கொண்ட மலையாள மொழி சொல் "செம்ப்" மற்றும் பள்ளிவாசல் என்ற பொருளைக் குறிக்கும் பள்ளி என்ற சொல்லிலிருந்தும் உருவானதாகும்.  இந்த புகழ்பெற்ற பள்ளிவாசலின் மேற்கூரை வெண்கல ஓடுகளால் அலங்கரிக்கப்பட்டுள்ளது. பள்ளிவாசல் சுற்றுச் சுவரில் 3 வாயில்கள் உள்ளன; மேற்கு புறத்தில் இருக்கும் வாயில் பணயாபில்லி கிராமத்தை நோக்கி திறக்கிறது. தெற்கில் உள்ள மற்றொரு வாயில் தங்கமுக்கு மற்றும் கோச்சங்காடி பகுதிகளை நோக்கித் திறக்கிறது. கிழக்கு பக்கத்தில் பிரதான வாசல் அமைந்துள்ளது. வடக்குப் பக்கத்தில் யூதர் தெரு மற்றும் மட்டஞ்சேரி பசார் பகுதிகளும் மற்றும் தெற்கு நோக்கிய பக்கத்தில் சுல்லிகல் பகுதியும் உள்ளன.

மேற்கோள்ககள்
------------

1. ↑  "Chempittapally Masjid". *Pilgrimage Ask* (ஆங்கிலம்). 2017-04-22. 2019-02-14 அன்று பார்க்கப்பட்டது.
2. ↑  "bronze - Meaning in Malayalam - bronze in Malayalam - Shabdkosh | ശബ്ദകോശം : English Malayalam Dictionary". *www.shabdkosh.com*. 2019-02-14 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Odathil Palli Masjid Thalassery Kerala". *www.tourmyindia.com*. 2019-02-14 அன்று பார்க்கப்பட்டது.
4. ↑  "India masjid".
7 X 7 X 6 நேர்ப்புள்ளிகள்,புள்ளிகளூடு வளைகோடுகள்
**துளசி மாடக் கோலம்** 7 x 7 நேர்ப்புள்ளி வலையமைப்பில் இடப்பட்ட புள்ளிகளைச் சுற்றிச்செல்லும் வளை கோடுகளைப் பயன்படுத்திவரையப்பட்ட ஒரேமாதிரியான ஆறு கூறுகளை இணைத்துப் பெறப்பட்டுள்ளது. இவ்வாறான கூறுகளை ஒன்றுடனொன்று மூலைகளில் தொடுத்துக் கோலத்தை விரிவாக்கம் செய்யலாம்.

எந்த வித எல்லையும் கிடையாது
---------------------------

இணைக்கப்படும் கூறுகளின் எண்ணிக்கைக்கோ அல்லது உருவாக்கும் உருவமைப்புக்கோ எந்த வித எல்லையும் கிடையாது. கிடைக்கும் இடத்தின் அளவுக்கும், நேரத்துக்கும் தக்கபடி கோலத்தை அமைத்துக்கொள்ள முடியும். கோலம் வரைபவரின் கற்பனாசக்திக்கு ஏற்றபடி கோலத்தின் உருவ அமைப்புக்கு பொருத்தமான பெயரையும் இட்டுக்கொள்ளலாம்.

விதமான கூறுகள்
--------------

ஒரு கூறு கூட இங்கே காட்டப்பட்டதுபோல்தான் இருக்கவேண்டுமென்ற தேவை இல்லை. 7 x 7 நேர்ப்புள்ளிகளைப் பயன்படுத்தி பல்வேறு விதமான கூறுகளையும் கூட வரையமுடியும். அதுமட்டுமின்றி 7 x 7 நேர்ப்புள்ளிகளுக்குப் பதிலாக புள்ளிகளின் எண்ணிக்கையைக் குறைத்தோ, கூட்டியோகூட வெவ்வேறு அளவுள்ள கூறுகளை உருவாக்கலாம்.

இவற்றையும் பார்க்கவும்
----------------------

* கோலம்
* கோலங்கள் - சில மாதிரிகள்

மேற்கோள்
--------
**இராஜகோபால்** என்ற இயற்பெயருடைய **செம்பியன் செல்வன்** (சனவரி 1, 1943 - மே 20, 2005) ஈழத்தின் குறிப்பிடத்தக்க எழுத்தாளர். பேராதனைப் பல்கலைக் கழக புவியியல் சிறப்புப்பட்டதாரியான இவர் விவேகி சஞ்சிகையின் இணையாசிரியராக இருந்தவர்.

வாழ்க்கைக் குறிப்பு
-------------------

செம்பியன் செல்வன் யாழ்ப்பாணம், தின்னவேலியில் பிறந்தவர். இவருக்கு சிறு வயதிலேயே பெற்றோரை இழந்தார். தாய்வழிப் பாட்டி நாகமுத்து இவரையும் இவரது தமையன் கணேசபிள்ளையையும் வளர்ந்தார். நாவல், சிறுகதை, நாடகம், உருவகம், குறுங்கதை, திரைப்படம், சஞ்சிகை என இலக்கியத்தின் பல்வேறு பிரிவுகளிலும் தனது ஆளுமையினைப் பதித்தவர் செம்பியன் செல்வன். தனது தனிப்பட்ட வாழ்வில் இவர் ஆசிரியராக, அதிபராகக் கல்விப் பணிப்பாளராகப் பணிபுரிந்து ஓய்வு பெற்றவர்.

எழுத்துப்பணி
------------

விவேகி, புவியியல், நுண்ணறிவு ஆகிய சஞ்சிகைகளின் இணை ஆசிரியராகவும், அமிர்தகங்கை, கலைஞானம் ஆகிய சஞ்சிகைகளின் ஆசிரியராகவும் கடமையாற்றியவர். ஈழத்துப் படைப்பாளிகளைப் பற்றிய 'ஈழத்துச் சிறுகதை மணிகள்' என்னும் நூலினை எழுதியுள்ளார். இவரது 'சர்ப்பவியூகம்' சிறுகதைத்தொகுதி இலங்கை சாஹித்யவிருது பெற்றது. கலைக்கழகம் நடத்திய நாடகப்போட்டியில் தொடர்ந்து 4 வருடங்கள் முதல் பரிசு பெற்றவர். யாழ்ப்பாணத்திலிருந்து வெளிவந்த ஈழநாடு பத்திரிகை தனது வெள்ளிவிழா பொருட்டு நடாத்திய சிறுகதைப் போட்டியில் இவரது சிறுகதை இரண்டாவது பரிசினைப் பெற்றுள்ளதும் குறிப்பிடத்தக்கது.

திரைக்கதை
---------

செங்கை ஆழியான் எழுதிய *வாடைக் காற்று* திரைப்படமான பொழுது, அதற்கான திரைக்கதை, வசனங்களை எழுதியவர்.

இவரது நூல்கள்
-------------

* **சர்ப்பவியூகம்** - சிறுகதைத்தொகுதி
* *அமைதியின் இறகுகள்* (சிறுகதைகள்)
* *குறுங்கதைகள் நூறு* (குறுங்கதைகள்)
* **கானகத்தின் கானம்** - நாவல்
* *நெருப்பு மல்லிகை* (நாவல்)
* *விடியலைத் தேடும் வெண்புறாக்கள்* (நாவல்)
* *மூன்று முழு நிலவுகள்* (நாடகம்)
* *ஈழத்துச் சிறுகதை மணிகள்* (விமர்சனம்)
* *நாணலின் கீதை* (தத்துவம்)

வெளி இணைப்புக்கள்
-----------------

* குறுங்கதை நூறு - நூலகம் திட்டம் பரணிடப்பட்டது 2007-09-30 at the வந்தவழி இயந்திரம்
* நாணலின் கீதை - நூலகம் திட்டம் பரணிடப்பட்டது 2007-09-30 at the வந்தவழி இயந்திரம்
**தோரிசு விக்கர்சு** *(Doris Vickers)* (born 1980) ஓர் ஆத்திரிய தொல்வானியலாளர் ஆவார். இவர் யுனெசுகோவின் வானியல் மரபுக்கான வலைவாசலின் உள்ளடக்க மேலாளர் ஆவார்.

இவர் உருவேடிகருடன் இணைந்து செயல்படும் *தொன்மை வானங்கள்* திட்டத்தின் உலகநிலை ஒருங்கிணைப்பாளர் ஆவார். இது 2006 இல் தொடங்கப்பட்டது. இதன் நோக்கம் மாந்தப் பண்பாடுகளின் அறிவு அடித்தளத்தை உருவாக்கி அவற்றின் வானியல் அறிவு விரிவைப் பதிவு செய்து "ஒருகோள் – ஒருமாந்தரினம் – ஒருவானம் – ஓர் அறிவு அடித்தளம்" என்பதை விளக்குவதாகும், இந்தத் திட்ட அன்மைய முயற்சி, 2016 இல் இருந்து "முழுத் திட்டத்தையும் புதிய சூழலுக்கு மாற்றுவதே" ஆகும்.

இவர் 2016 பிப்ரவரியில் [[பிபிசி வானொலி அலைவரிசை 4 இல் *ஆர்வத்தின் அருங்காட்சியகம்* எனும் நிகழ்ச்சியில் தோன்றினார். இந்தக் கற்பனை அருங்காட்சியகத்துக்கு விண்மீன் கடிகாரத்தைக் கருதுகோள்நிலைக் கொடையாக வழங்கினார்.

வெளியீடுகள்
-----------

* Schultz, Rüdiger; Vickers, Doris (26 July 2011). "The ‘Ancient Skies’ project—human cultures and their skies". *Proceedings of the International Astronomical Union* **7** (S278): 397–403. doi:10.1017/S1743921311012853.. பார்த்த நாள்: 29 July 2016.

மேற்கோள்கள்
-----------

1. ↑  "Web portal project - core team". *Portal to the Heritage of Astronomy*. யுனெசுகோ. 29 July 2016 அன்று பார்க்கப்பட்டது.
2. ↑  "About us". Ancient-Skies: Human Cultures and Their Skies. 29 July 2016 அன்று பார்க்கப்பட்டது.
3. ↑  "Home page". Ancient-Skies: Human Cultures and Their Skies. 29 July 2016 அன்று பார்க்கப்பட்டது.
4. ↑  "Series 8: Hound, Vickers, Smit". *The Museum of Curiosity*. பிபிசி. 29 July 2016 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
***பாடிகார்டு***என்பது 2012 ஆம் ஆண்டில் வெளியான தெலுங்கு திரைப்படம். இதை இயக்கியவர் கோபிசந்து மலினெலி. தயாரித்தவர் பெல்லங்கொண்டா சுரேஷ். வெங்கடேஷ், திரிசா ஆகியோர் முன்னணி வேடங்களில் நடித்துள்ளனர் இது மலையாளத் திரைப்படமான பாடிகார்டு என்பதைத் தழுவி எடுக்கப்பட்டது. இதற்கு எஸ். தமன் இசையமைத்துள்ளார். இது ஜனவரி 14, 2012 அன்று வெளியானது.

நடிகர்கள்
---------

* வெங்கடேஷ் வெங்கியாக

* கீர்த்தியாக திரிசா

* சுவாதியாக சலோனி அசுவதி

* வரதராஜா நாயுடாக பிரகாஷ் ராஜ்

* சிவா ரெட்டியாக கோட்டா சீனிவாச ராவ்

* கல்லூரி முதல்வராக ஜெய பிரகாஷ் ரெட்டி

* சுப்பராஜுயாக சங்கரமா

* கீர்த்தியின் தாயாக பிரகதி

* மீனாட்சி தீட்சித் (சிறப்பு தோற்றம்)

தயாரிப்பு
---------

மலையாளத்தில் வெளியான பாடிகார்டு படத்தின் வெற்றியை தொடர்ந்து இதனை தெலுங்கில் மொழிமற்றம் செய்து எடுக்க தயாரிப்பாளர் பெல்லம்கொண்டா சுரேஷ் முடிவுசெய்தார்.அதன்படி தெலுங்கு பதிப்பில் நடிக்க வெங்கடேஷ் மற்றும் மலையாள பதிப்பை இயக்கிய இயக்குநர் சித்திக்கை அணுகினர்.ஆனால் இயக்குனர் சித்திக் இந்தி மற்றும் தமிழில் (காவலன்) இந்த திரைப்படத்தின் மொழி மற்றம் செய்து கொண்டுயிருந்தார்.பின்னர் கோபிசந்த் மாலினேனி இயக்குநராகத் தேர்ந்தெடுக்கப்பட்டார்.

வரவேற்பு
--------

### விமர்சன பதில்

பாடிகார்ட் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது. இந்துசுதான் டைம்சு இதை 5க்கு 3 என மதிப்பிட்டது, இது "சரியான குடும்ப பொழுதுபோக்கு" என்று அழைத்தது.

மேற்கோள்கள்
-----------

1. ↑  John, Nevin (3 சனவரி 2013). "The South Side Story". Businessworld. 19 February 2015 அன்று மூலம் பரணிடப்பட்டது. 19 பெப்ரவரி 2015 அன்று பார்க்கப்பட்டது.
2. ↑  "தெலுங்கூ திரைப்பட செய்திகள்".
**கூகுளின் கேலிச்சித்திரம்** (*Google Doodle*) என்பது விடுமுறை, நிகழ்வுகள், சாதனைகள் மற்றும் மக்களை சிறப்பிக்க, கூகுளின் முகப்புப் பக்கத்தில் இருக்கும் கூகுளின் அடையாளச் சின்னத்தில் ஏற்படுத்தப்படும் சிறப்பான தற்காலிக மாற்றம் ஆகும். கூகுளின் முதல் கேலிச்சித்திரம் 1998 ஆம் ஆண்டில், எரியும் மனிதன் விழாவை சிறப்பிக்கும் விதமாக அமைந்தது. வலையமைப்பு சேவையகங்கள் செயலிழந்தால், தாங்கள் இல்லாததை பயனர்களிடம் தெரிவிக்கவே இதை லாரி பேஜ் மற்றும் சேர்ஜி பிரின் ஆகியோர் வடிவமைத்தனர். தொடர்ந்து வந்த சில கூகுளின் கேலிச்சித்திரங்களை வெளி ஒப்பந்தக்காரர் வடிவமைத்தார். 2000-ஆம் ஆண்டில் பாஸ்டில் நாளுக்கான இலச்சினை வடிவமைக்க பேஜ் மற்றும் பிரின் ஆகியோர் வெளி உறவி அதிகாரி டென்னிஸ் ஹூவாங்கை கேட்டுக் கொண்டனர். கேலிச்சித்திரங்களை ஏற்பாடு செய்து வெளியிட டூடுலேர்ஸ் (doodlers) எனும் ஊழியர்கள் குழு ஒன்று செயல்படுகிறது.

மேற்கோள்கள்
-----------

1. ↑  "Doodle 4 Google". February 5, 2014 அன்று மூலதளத்திலிருந்து பரணிடப்பட்டது எடுக்கப்பட்டது. April 23, 2014 அன்று பார்க்கப்பட்டது.
2. ↑  "Burning Man Festival". *www.google.com* (ஆங்கிலம்). May 11, 2020 அன்று மூலதளத்திலிருந்து பரணிடப்பட்டது எடுக்கப்பட்டது. 20 March 2021 அன்று பார்க்கப்பட்டது.
3. ↑  Megan, Garber (September 6, 2013). "The First Google Doodle Was a Burning Man Stick Figure". *The Atlantic*. The Atlantic Monthly Group. September 7, 2013 அன்று மூலதளத்திலிருந்து பரணிடப்பட்டது எடுக்கப்பட்டது. August 3, 2020 அன்று பார்க்கப்பட்டது.

வெளி இணைப்புகள்
---------------

* Google Doodles archive
* யூடியூபில் கூகுளின் கேலிச்சித்திரம் (கூகுள் டூடில்) காணொளி
* டுவிட்டரில் கூகுளின் கேலிச்சித்திரம் Edit this at Wikidata
**ஏரி பாடி** (*Lake Badi*) என்ற இந்த ஏரி, இந்தியாவின் இராசத்தான் மாநிலத்திலுள்ள உதயப்பூர் நகரத்தில் அமையப் பெற்றுள்ள செயற்கை நன்னீர் ஏரியாகும். உதயப்பூரிலிருந்து சுமார் 12 கிலோ மீட்டர் தொலைவில் உள்ள பாடி என்ற நாட்டுப்புறப் பகுதியில் அமைந்துள்ள இது, அப்பகுதி குடிநீர் தேவையை சரிசெய்யும் பொருட்டு உருவாக்கப்பட்ட ஏரி ஆகும்

1625 - 1680 களின் இடைபட்ட காலத்தில், கட்டிமுடிக்கப்பட்ட இந்த ஏரியானது பஞ்சத்தின் பேரழிவுகளில் இருந்து மக்களை பாதுகாத்துக்கொள்ளும் நோக்குடன் "மகாராண ராஜ் சிங்" என்பவரால் தாபிக்கப்பட்டது. தன் தாயார் ஜனதேவிக்கு பிறகு "ஜியான் சாகர்" என்று பெயரிட்ட இந்த ஏரி, அனைத்து வித தண்ணீர் தட்டுபாடுகளை சரி செய்யும் நீர்நிலையாக விளங்குகிறது.

155 கிலோ மீட்டர் பரப்பளவில் படர்ந்துள்ள இது, 180 மீட்டர் நீளமும் 18 மீட்டர் அகலமும் கொண்டது. 1973 ஆம் ஆண்டில் வானம் பொய்த்தபோது மக்களுக்கு ஏற்பட்ட குடிநீர் பிரச்சினையை இந்த ஏரிதான் சரிசெய்தது குறிப்பிடத்தக்கது.

உலா தளம்
--------

சாத்ரித் எனப்படுகிற முக்கலை அரங்குகள், மற்றும் நீல வானத்தை பிரதிபலிக்கும் முடிவில்லாத அமைதியான ஒரு இயற்கை காட்சியை பார்வையாளர்களுக்கு இவ்வேரி வழங்குகிறது. மேலும் முக்கிய சுற்றுலா தளங்களில் ஒன்றாக உள்ள இது, காண வரும் பார்வையாளர்கள் பயன்படுத்தும் வகையில் மகிழுந்துகள், பேருந்துகள் போன்றவை இந்த இடத்திற்கு உதயப்பூர் நகரத்தில் இருந்து இயக்கப்படுகிறது.

படிமக்கோப்புகள்
---------------

* 
* 
* 
* 
* 
* 
* ஏரி பாடி உதயப்பூர்ஏரி பாடி உதயப்பூர்

மேற்கோள்கள்
-----------


1. ↑  "Lakes in Udaipur – "The City Of Lakes"". theinvincibleindia.in (ஆங்கிலம்) - AUGUST 16, 2017. 2017-08-23 அன்று பார்க்கப்பட்டது.
[*தொடர்பிழந்த இணைப்பு*]
2. ↑  TREKKING IN UDAIPUR
3. ↑  LAKE BADI Landmark & historical place
4. ↑  "Badi Lake – Artificial Lake in Udaipur How to Reach Badi Lake". 2017-09-20 அன்று மூலம் பரணிடப்பட்டது. 2017-08-24 அன்று பார்க்கப்பட்டது.
**கூகிள் தொடு வில்லை** எனப்படுவது கூகிள் நிறுவனத்தால் வெளியிடப்பட்டுள்ள தொழில்நுட்ப விருத்திகளுடன் கூடிய ஒரு தொடு வில்லையாகும். உலகின் 19 நபர்களில் ஒருவருக்கு ஏற்பட்டுள்ளதான நீரிழிவு நோயினைக் கண்காணிக்க இந்த தொடு வில்லையைப் பயன்படுத்த முடியும் என்று கூகிள் நிறுவனம் அறிவித்துள்ளது.

உடலில் உள்ள சர்க்கரையின் அளவை அளவிடப் குருதி, கண்ணீர் பல்வேறு உடற்திரவங்கள் பயன்படுகின்றன. வைத்தியர்கள் தற்போது கண்ணீரின் மூலம் உடலில் உள்ள சர்க்கரையின் அளவை அளவிட முயல்கின்றனர். ஆயினும் இந்த முறை மிகவும் கடினமானதாகும். இதற்கான முக்கியமான காரணம், கண்ணீர் இலகுவில் குருதிபோல் கண்ணில் இருந்து நினைத்த நேரத்தில் எடுக்க முடியாமையே. இந்தப் பிரச்சனையைத் தீர்க்கவே கூகிள் தொடு வில்லை உள்ளமைந்த இலத்திரனியல் சுற்றுக்களுடன் வெளியிடப்பட்டுள்ளது. இந்த வில்லையில் உள்ள இலத்திரனியல் சுற்றுக்கள் தலைமுடியைவிட மெல்லியவை என்பதைக் குறிப்பிடவேண்டும்.

இந்த கூகிள் தொடு வில்லை மூலம் ஒரு செக்கனுக்கு ஒருதடவை உடலின் சர்க்கரை நிலையை கம்பியில்லாத் தொழில்நுட்பம் மூலம் கண்காணிக்கக்கூடியதாக உள்ளமை சிறப்பாகும். ஆயினும் இந்த வில்லைகள் இன்னும் ஆரம்பநிலையிலேயே உள்ளதாக கூகிள் அறிவித்துள்ளது.

உசாத்துணைகள்
------------

1. ↑  "Introducing our smart contact lens project". கூகிள். 16 சனவரி 2014. 17 சனவரி 2014 அன்று பார்க்கப்பட்டது.
**கூகுள் அலோ** என்பது கூகுள் தயாரித்துள்ள ஒரு உடனடித் தகவற்பரிமாற்றம் செய்ய உதவும் கைபேசி பயன்பாடு (mobile app) ஆகும். இந்த அலோவில் உள்ள புத்திசாலித்தனமான பதில் அனுப்பும் தொழில்நுட்பம் மூலம் ஒருவர் தட்டச்சு உதவி இல்லாமலே பதில் செய்தி அனுப்ப இயலும். அலோ மே 18, 2016 அன்று கூகிளின் மேம்பாட்டாளர் மாநாட்டில் (கூகிள் I / O) அறிவிக்கப்பட்டு செப்டம்பர் 21, 2016 அன்று தொடங்கப்பட்டது. இந்த அலோ பயன்பாடு ஆண்ட்ராய்டு மற்றும் ஐஓஎஸ் இயங்குதளங்களில் கிடைக்கும்.

வரலாறு
------

அலோ, கூகுள் மேம்பாட்டாளர் மாநாட்டில் (Google I/O) மே 18, 2016 அன்று அறிவிக்கப்பட்டது. அந்த நேரத்தில் கூகிள் 2016 கோடைகாலத்தில் அலோ வெளியிடப்படும் என்று கூறப்பட்டது. அறிவித்தது போலவே, கூகிள் செப்டம்பர் 21, 2016 அன்று அலோவை வெளியிட்டது.

அம்சங்கள்
---------

அலோ தொலைபேசி எண்களைச் சார்ந்தது.

### இயல்புநிலையில்

அலோவின் "ஸ்மார்ட் பதில்" செயல்பாடு, கூகிள் இயந்திர கற்றல் தொழில்நுட்பத்தைப் பயன்படுத்தி ஒருவர் என்ன பதில் செய்திகள் அனுப்பலாம் என்று பரிந்துரைக்கும். பயன்பாட்டாளர் தமக்குத் தேவையான பதிலைத் தேர்தெடுத்து அனுப்பலாம். பதில்களைப் பரிந்துரைக்கும் பொருட்டு, அப்பயனருக்கு வரும் படிமங்களையும் அலோ ஆராய்கிறது. கூகிள் அகப்பெட்டி (Inbox) பயன்பாட்டில் காணப்படும் ஸ்மார்ட் பதில் அம்சம் போன்று, காலப்போக்கில் பயனர் நடத்தையில் இருந்து அலோவும் அதன் பரிந்துரைகளை மேம்படுத்திக் கொள்கிறது. உரையாடலுக்கான மெய்நிகர் உதவியாகவுள்ள "கூகுள் அசிஸ்டெண்ட்"க்கு உதவும் பயன்பாடுகளுள் அலோவும் ஒன்றாகும்.

### மறைவு நிலை

காலாவதியாகும் அரட்டைகள், தனிப்பட்ட அறிவிப்புகள் இறுதிவரை மறையாக்கம் (end-to-end encryption) ஆகியவற்றை உள்ளடக்கிய மறைவு நிலையானது (Incognito mode) அலோவில் ஒரு விருப்பத் தேர்வாக உள்ளது.

ஏற்றுக் கொள்ளுதல்
-----------------

### மெய்நிகர் உதவி

பிசி வேர்ல்டின் மார்க் ஹேச்மேன் அலோவிற்கு சாதகமான திறனாய்வைக் கொடுத்துள்ளார்.

### விருப்ப மறையாக்கம்

கூகிள் அலோ அறிமுகப்படுத்தப்பட்டதைத் தொடர்ந்து அதில் இறுதி வரை மறையாக்கம் இயல்பாக அணைக்கப்பட்டு நிறுத்தப்பட்டுள்ளதால் அரசின் கண்காணிப்புக்கு வழிவகுத்துக் கொடுப்பதாக, பாதுகாப்பு வல்லுநர்களும் அந்தரங்க உரிமைக்காக குரல்கொடுப்போரும் விமர்சிக்கின்றனர்.

### செய்தி தக்கவைப்பு

அலோ முதல் அறிமுகப்படுத்தப்பட்ட போது, அதன் டெவலப்பர்கள் மட்டும் தற்காலிகமாகக் மறைநிலை அல்லாத செய்திகளை சேமிப்பது பற்றி பேசினார்கள்.

மேலும் பார்க்க
--------------

* Comparison of instant messaging clients
* Google Duo
* Google Hangouts
* Spaces (app)

மேற்கோள்
--------

1. ↑  Reisinger, Don (23 September 2016). "What Makes Google's Allo a Smarter Approach to Messaging". *eWeek*. QuinStreet Inc. 23 September 2016 அன்று பார்க்கப்பட்டது.
[*தொடர்பிழந்த இணைப்பு*]
2. ↑  Lunden, Ingrid (18 May 2016). "Google debuts Allo, an AI-based chat app using its new assistant bot, smart replies and more". *TechCrunch*. AOL Inc. 22 May 2016 அன்று பார்க்கப்பட்டது.
**கீழவீராணம் காளியம்மன் கோயில்** தமிழ்நாட்டில் திருநெல்வேலி மாவட்டம், கீழவீராணம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காளியம்மன் சன்னதியும், கருப்பசாமி, மாரியம்மன், முப்பிடாதியம்மன், பைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. வைகாசி மாதம் கொடைவிழா முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.